Pielikums Nr. 2

**Pasākumu plānam noziedzīgi iegūtu līdzekļu legalizācijas, terorisma un proliferācijas finansēšanas novēršanai laikposmam no 2020. līdz 2022. gadam**

**Pārskats par izpildi**

# 

|  |  |  |  |  |  |  |  |
| --- | --- | --- | --- | --- | --- | --- | --- |
| **Rīcības virziens** | | **RISKI, POLITIKA UN KOORDINĀCIJA** | | | | | |
| **Sasniedzamais mērķis** | | **NILLTPF riski tiek izprasti, un valsts līmenī tiek koordinēta rīcība NILLTPF novēršanai.** | | | | | |
| Nr. P.k. | **Pasākums** | **Pamatojums** | **Darbības rezultāts** | **Rezultatīvais rādītājs** | **Atbildīgā institūcija** | **Līdz-**  **atbildīgās institūcijas** | **Izpildes termiņš** |
| 1.2. | Veikt Nacionālo NILLTPF risku novērtējumu par 2017.-2019. un 2020.-2022. gadu. | FATF IO 1 -1.1. pamatjautājums. | Identificēti, novērtēti un izprasti Latvijai piemītošie NILLTPF riski. | 1. Izstrādāts Nacionālais NILLTPF risku novērtējums par 2017.-2019.gadu. | FID | FKTK, VID, LB, IAUI, LZAP, LZNP, LZRA, NKMP, PTAC, LSMPAA, MKD, VP, KNAB, VDD, ĢP, IeM, FM, TM, ĀM | 31.12.2020. |
| **Izpilde**  2020. gada nogalē FID vadībā sadarbībā ar līdzatbildīgajām institūcijām tika pabeigta Nacionālā NILLTPF risku novērtēšanas ziņojuma par 2017. – 2019. gadu izstrāde. Ziņojums ir pieejams visiem interesentiem pēc tā pieprasīšanas FID. Savukārt ziņojuma kopsavilkums 2021. gada martā tika publicēts FID tīmekļa vietnē, pieejama arī dokumenta redakcija angļu valodā. | | | | | | | |
| 1.9. | Uzlabot Latvijas finanšu sektora starptautisko reputāciju. |  | Iepirkti komunikācijas pakalpojumi Latvijas finanšu sektora starptautiskās reputācijas uzlabošanai, ko nav iespējams īstenot ar valsts pārvaldes iekšējiem resursiem. | Regulāri sagatavots un nosūtīts finanšu sektora apkārtraksts angļu un latviešu valodā, pilnveidots apkārtraksta saturs, saņēmēju loks un izplatīšanas efektivitāte. Izstrādāts komunikācijas produkts, regulāri atjaunots un tulkots uz angļu vai latviešu valodu (atbildes uz jautājumiem angļu valodā un citi komunikācijas materiāli). | VK | Finanšu sektora komunikācijas koordinācijas grupa | 31.12.2020. |
| **Izpilde**  Lai uzlabotu Latvijas finanšu sektora reputāciju, sagatavoti un izsūtīti Latvijas un starptautiskiem adresātiem trīs finanšu sektora apkārtraksti latviešu un angļu valodās, kas skaidro Latvijas rīcības plānu un paveikto MONEYVAL rekomendāciju ieviešanā un atbild uz aktuālajiem jautājumiem. | | | | | | | |
| 1.10. | Pilnveidot uz risku novērtējumu balstīto pieeju finanšu sektorā klientu sākotnējās izpētes procesā, lai novērstu finanšu pakalpojumu nepieejamību nepamatotas sadarbības uzsākšanas atteikumu gadījumos. |  | Nodrošināta labāka un adekvātāka risku pārvaldība, mazinot to personu skaitu, kuriem nav pieejami finanšu pakalpojumi tikai tādu normatīvo aktu prasību dēļ, kas paredz uz noteikumiem balstītu pieeju. | Izdots normatīvais akts vai vadlīnijas. | FKTK | LFNA | 01.07.2021. |
| **Izpilde**  FKTK 2020. gadā sadarbībā ar LFNA izstrādājusi un publicējusi mājaslapā “Ieteikumus noziedzīgi iegūtu līdzekļu legalizācijas un terorisma un proliferācijas finansēšanas novēršanas un sankciju riska pārvaldīšanas iekšējās kontroles sistēmas izveidei un klientu izpētei”. Ieteikumu mērķis ir sniegt finanšu iestādēm skaidrojumus par normatīvo aktu piemērošanas prasībām un praktiskus piemērus saistībā ar risku novērtējumu, iekšējās kontroles sistēmas elementiem, klientu izpēti un ziņojumu sniegšanu iestādēm, tādējādi veicinot vienotu izpratni par normatīvo aktu prasību piemērošanu un risku novērtējumā balstītas pieejas piemērošanu. Ieteikumi no 20.07.2020. ir pieejami FKTK tīmekļa vietnē.  FKTK izstrādājusi apjomīgu ieteikumu grozījumu projektu, kas ir saskaņošanas procesā ar LFNA, un vienlaikus tiek papildināta ar aktuālo tirgus dalībnieku praksi.  2020. gada jūnijā un 2021. gada martā atjauninātas LFNA “Noziedzīgi iegūtu līdzekļu legalizācijas un terorisma finansēšanas novēršanas un sankciju ievērošanas politika un vadlīnijas”. Tās ir pieejamas LFNA tīmekļa vietnē. | | | | | | | |
| 1.12. | Atkārtoti izvērtēt un noteikt Latvijas riska profilu, lai atbilstoši aktuālajiem riskiem reaģētu uz situācijas izmaiņām un nodrošinātu NILL konfiskāciju un noteiktu prioritātes NILL izmeklēšanā. | FATF 1.2. pamatjautājums;  FATF 1. rekomendācija. | Noteiktas NILL izmeklēšanas prioritātes un nodrošināta NILL konfiskācija atbilstoši Latvijas riska profilam. | Aktualizēts Latvijas riska profils. | FID | ĢP, izmeklēšanas iestādes, TM, IeM | 30.06.2021. |
| **Izpilde**  Nacionālā NILLTPF risku novērtējuma par 2017. – 2019. gadu ietvaros, kura izstrāde tika pabeigta 2020. gada decembrī, tika pārvērtēts un definēts Latvijas riska profils. NRA secinājumi apstiprināja Latvijas riska profila dualitāti: (1) NILL risks, kas piemīt reģionālajiem finanšu centriem; (2) NILL risks, kas izriet no Latvijā un citās ES valstīs izdarītiem noziegumiem. | | | | | | | |
| 1.13. | NILLTPF apkarošanā iesaistītajām institūcijām aktuālo izmeklēšanu ietvaros pēc iesaistītās institūcijas iniciatīvas sasaukt FID sadarbības koordinācijas grupu. | FATF 2. rekomendācija. | Turpināta sadarbības koordinācijas grupu praktiskā darbība.  Nodrošināta efektīvāka informācijas apmaiņa starp publisko un privāto sektoru. | Pastāvīgi turpinātas FID sadarbības koordinācijas grupas sanāksmes.  Regulāras FID sadarbības koordinācijas grupas sanāksmes.  Dalība starptautiska mēroga publiskās – privātās partnerības formātos. | FID | UKI, VP, VDD, VID, KNAB, VRS, IDB, MP, IeVP, ĢP un likuma subjekti, LFNA | Reizi mēnesī |
| **Izpilde**  Laika posmā no 01.01.2021. līdz 30.06.2021. ir notikušas 121 SKG sēde, no kurām 92 sēdēm iniciators ir bijis FID, 20 – publiskā sektora iestāde, 9 – NILLTFPFN likuma subjekts vai privātā sektora pārstāvis.  Kopumā SKG sēdēs ir piedalījušies 14 privātā sektora iestāžu pārstāvji, 19 publiskās sektora iestāžu un NILLTFPFN likuma subjektu pārstāvji.  Notikušas 11 sesijas atgriezeniskās saites saņemšanai ar NILLTFPF likuma subjektiem un kredītiestādēm; 12 sanāksmes ar publiskā sektora pārstāvjiem sadarbības u.c. jautājumos; 9 sanāksmes ar privātā sektora pārstāvjiem aktuālo jautājumu apspriešanai, apmācībai u.tml.; 77 sasitībā ar operacionālo lietu; 4 uzraugu sanāksmes platformas; 7 speciālizētās darba grupas; 1, lai risinātu privātā un publiskā sektora kopīgos jautājumus.  Notiek regulāra dalība *Europol Financial Intelligence Public Private Partnership (EFIPPP) Steering Committee, EFIPPP threats & typologies working group, EFIPPP Plenaries* un citos pasākumos. | | | | | | | |

|  |  |  |  |  |  |  |  |
| --- | --- | --- | --- | --- | --- | --- | --- |
| **Rīcības virziens** | | **Starptautiskā sadarbība** | | | | | |
| **Sasniedzamais mērķis** | | **Starptautiskā sadarbība sniedz noderīgu informāciju, sekmē finanšu izlūkošanu un pierādījumu iegūšanu un veicina vēršanos pret noziedzniekiem un to aktīviem.** | | | | | |
| Nr. P.k. | **Pasākums** | **Pamatojums** | **Darbības rezultāts** | **Rezultatīvais rādītājs** | **Atbildīgā institūcija** | **Līdz-**  **atbildīgās institūcijas** | **Izpildes termiņš** |
| 2.6. | Nodrošināt, ka UKI, FID un izmeklēšanas iestādes var ātri, konstruktīvi un efektīvi nodrošināt visplašāko starptautisko sadarbību attiecībā uz NILL, saistītiem sākotnējiem noziedzīgajiem nodarījumiem un terorisma finansēšanu atbilstoši FATF 40. rekomendācijas prasībām. | FATF 40. rekomendācija;  *Latvia’s First Enhanced Follow up Report* – 73. un 75. rindkopa. | UKI, FID un izmeklēšanas iestāžu īstenotā starptautiskā sadarbība attiecībā uz NILL, saistītiem sākotnējiem noziedzīgajiem nodarījumiem un terorisma finansēšanu atbilst FATF 40.rekomendācijas prasībām. | Papildinātas un aktualizētas „Vadlīnijas noziedzīgi iegūtu līdzekļu legalizācijas un terorisma finansēšanas novēršanas uzraudzības un kontroles institūciju starptautiskajai sadarbībai”, attiecinot tās arī uz FID un izmeklēšanas iestāžu īstenoto starptautisko sadarbību saskaņā ar FATF 40.rekomendācijas prasībām. | TM | VID, FKTK, LB, IAUI, LZAP, LZNP, LZRA, NKMP, PTAC, LSMPAA, MKD, FID, VP, KNAB, VDD, VRS, IDB, MP, IeVP | 31.12.2020. |
| **Izpilde**  TM ir papildinājusi un aktualizējusi „Vadlīnijas noziedzīgi iegūtu līdzekļu legalizācijas un terorisma finansēšanas novēršanas uzraudzības un kontroles institūciju starptautiskajai sadarbībai”, attiecinot tās arī uz FID un izmeklēšanas iestāžu īstenoto starptautisko sadarbību saskaņā ar FATF 40. rekomendācijas prasībām. Vadlīnijas ir saskaņotas ar izmeklēšanas iestādēm un FID un tiks izplatītas uzraudzības un kontroles institūcijām, kā arī izmeklēšanas iestādēm un FID, kā arī publicētas TM mājas lapā. | | | | | | | |

|  |  |  |  |  |  |  |  |
| --- | --- | --- | --- | --- | --- | --- | --- |
| **Rīcības virziens** | | **UZRAUDZĪBA** | | | | | |
| **Sasniedzamais mērķis** | | **UKI pienācīgi uzrauga, kontrolē un regulē finanšu iestādes, NNDP un virtuālo aktīvu pakalpojumu sniedzējus, lai nodrošinātu atbilstību NILLTPFN prasībām, kas ir samērīgas atbilstošajiem riskiem.** | | | | | |
| Nr. P.k. | **Pasākums** | **Pamatojums** | **Darbības rezultāts** | **Rezultatīvais rādītājs** | **Atbildīgā institūcija** | **Līdz-**  **atbildīgās institūcijas** | **Izpildes termiņš** |
| 3.2. | Pārskatīt UKI darbinieku skaitu un resursus, lai nodrošinātu, ka tās spēj adekvāti pārvaldīt identificētos riskus un uzraudzīt likuma subjektu rīcību attiecībā uz riskiem. | MONEYVAL 3.5. rekomendācija. | Stiprināta UKI kapacitāte. | 1. Izveidotas 3 jaunas amata vietas NKMP. | NKMP | KM | 31.12.2020. |
| 2. 1) Pilnveidots FKTK Atbilstības kontroles departamentā ieviestais IT risinājums, nodrošinot iespēju pēc nepieciešamības veikt pārbaudei izvēlēto klientu vai to darījumu skrīningu pret “*Adverse media search*” un politiski nozīmīgu personu sarakstiem;  2) nodrošināta IT speciālistu iesaiste gadījumos, kad NILLTPF pārbaudes ietvaros nepieciešams pārliecināties par iestādes IT risinājumu atbilstību NILLTPF jomas prasību izpildei;  3) SRSS (*Structural Reform Support Service* / Strukturālo reformu atbalsta dienests) un EEZ (Eiropas Ekonomikas zona) projektu ieviešana FKTK kapacitātes stiprināšanai. | FKTK |  | 31.12.2020. |
| 3. Izveidotas 2 jaunas amata vietas MKD. | MKD | TM | 31.12.2020. |
| **Izpilde**  2020. un 2021. gadā ir turpināts stiprināt uzraugošo un kontroles iestāžu kapacitāti, ir izveidotas 3 jaunas amata vietas NMKP, 2 jaunas amata vietas MKD, kā arī pilnveidots FKTK Atbilstības kontroles departamenta ieviestais IT risinājums. | | | | | | | |
| 3.7. | Izstrādāt grozījumus NILLTPFNL. (Pasākums izpildāms atbilstoši MONEYVAL novērtējumam par Latvijas progresu tehnisko rekomendāciju izpildē). | FATF 10., 17., 26. un 28. rekomendācija. | Nodrošināta pilnīga atbilstība FATF rekomendācijām, tai skaitā:   * noteikts pienākums identificēt juridisku veidojumu augstāko vadību; * pilnveidots regulējums attiecībā uz klienta izpētei nepieciešamās informācijas atzīšanu un iegūšanu; * izvērtētas iespējas pilnveidot klienta izpētes regulējumu attiecībā uz gadījumiem, kad piemērojama klienta privilēģija; * noteiktas galvenās prasības ar risku pamatotai uzraudzībai. | Izstrādāti likumprojekti un iesniegti izskatīšanai MK. | FM |  | 01.09.2020. |
| **Izpilde**  2021. gada 12. jūlijā stājās spēkā grozījumi NILLTPFNL, kas cita starpā nodrošina normatīvā regulējuma atbilstību FATF 10., 17., 26. un 28. rekomendācijai.  Grozījumi paredz:  1) pienākumu identificēt juridisku veidojumu augstāko vadību klienta izpētes ietvaros (NILLTPFNL 13. un 14. pants);  2) veicināt uz risku novērtējumu balstītas pieejas īstenošanu klienta izpētē, t.sk. paredzot tiesības veikt vienkāršotu klienta izpēti gadījumos, kad klienta, piemītošais NILLTPF risks ir zems vai tiek sniegti konkrēti pakalpojumi, kuru risks uzskatāms par zemu (NILLTPFN 26. pants);  3) tiesības Likuma subjektam veikt klienta neklātienes identifikāciju balstoties uz risku novērtējumu un iekšējām procedūrām, neierobežojot tiesības neklātienes identifikāciju veikt konkrētām klientu kategorijām (NILLTPFNL 23. pants). | | | | | | | |
| 3.8. | Izstrādāt grozījumus Alternatīvo ieguldījumu fondu un to pārvaldnieku likumā. | FATF 26. rekomendācija | Noteiktas reputācijas prasības reģistrēto alternatīvo ieguldījumu fondu pārvaldnieku akcionāriem un vadībai. | Izstrādāts likumprojekts un iesniegts izskatīšanai MK. | FM |  | 30.06.2020. |
| **Izpilde**  Alternatīvo ieguldījumu fondu un to pārvaldnieku likumā noteiktas reputācijas prasības reģistrēto alternatīvo ieguldījumu fondu pārvaldnieku akcionāriem un vadībai. | | | | | | | |
| 3.9. | Sagatavot priekšlikumus vienotai pieejai reputācijas izvērtēšanai attiecībā uz saistītām personām un to sodāmību. | FATF 26. un 28. rekomendācija. | Nodrošināta atbilstība FATF rekomendācijām. | Sagatavoti priekšlikumi izskatīšanai FSAP. | FM |  | 01.09.2020. |
| **Izpilde**  Sagatavoti priekšlikumi izskatīšanai FSAP, 2021. gada 12. jūlijā stājās spēkā grozījumi NILLTPFNL, kas cita starpā nodrošina normatīvā regulējuma atbilstību FATF 26. un 28. rekomendācijai.  Grozījumi paredz atbilstības prasības Likuma subjektu patiesajiem labuma guvējiem - par Likuma subjekta patieso labuma guvēju vai par likuma subjektu - fizisko personu - nedrīkst būt persona, kura ir sodīta par tīša nozieguma izdarīšanu pret valsti, īpašumu vai pārvaldības kārtību, tīša nozieguma izdarīšanu tautsaimniecībā vai valsts institūciju dienestā vai par tāda nozieguma izdarīšanu, kurš saistīts ar terorismu, ja sodāmība nav noņemta vai dzēsta (NILLTPFNL 10.1 pants). | | | | | | | |

|  |  |  |  |  |  |  |  |
| --- | --- | --- | --- | --- | --- | --- | --- |
| **Rīcības virziens** | | **PREVENTĪVIE PASĀKUMI** | | | | | |
| **Sasniedzamais mērķis** | | **Finanšu iestādes, NNDP un virtuālo aktīvu pakalpojumu sniedzēji piemēro NILLTPF preventīvos pasākumus, kas ir atbilstoši to riskiem, un ziņo par aizdomīgiem darījumiem.** | | | | | |
| Nr. P.k. | **Pasākums** | **Pamatojums** | **Darbības rezultāts** | **Rezultatīvais rādītājs** | **Atbildīgā institūcija** | **Līdz-**  **atbildīgās institūcijas** | **Izpildes termiņš** |
| 4.1. | Ieviest FID datu saņemšanas un analīzes, tostarp, goAML sistēmu, vienlaikus pakāpeniski izbeidzot paralēlo aizdomīgo darījumu ziņošanas sistēmu un nodrošinot, ka informācijas par aizdomīgiem darījumiem paziņošanai FID un VID tiek izmantots viens kanāls. | MONEYVAL 4.15. rekomendācija. | Ieviesta FID datu saņemšanas un analīzes, tostarp goAML sistēma, vienkāršojot ziņošanas par aizdomīgiem darījumiem kārtību. Izbeigta paralēlās aizdomīgu darījumu ziņošanas sistēmas izmantošana. | 1. Izstrādāts risinājums jeb koncepcija ziņošanas par aizdomīgiem darījumiem kārtības vienkāršošanai, tai skaitā paredzot paralēlās aizdomīgo darījumu ziņošanas sistēmas izbeigšanu un informācijas par aizdomīgiem darījumiem paziņošanu FID un VID vienā kanālā, un jauns MK noteikumu projekts par ziņojumiem par aizdomīgiem darījumiem un sliekšņa deklarācijām iesniegts FM. | FID | IeM, FM, VID, LFNA | 01.09.2020. |
|  |  |  |  | 3. FID nodrošina, ka tā tīmekļvietnē tiek publicētas aizdomīgu darījumu ziņojumu goAML sistēmā XML shēmas, atbilstoši 4.1.2. apakšpunktā minēto MK noteikumu projektam.  Ja XML shēma netiek publicēta noteiktajā termiņā, par nokavēto termiņu tiek pagarināts VID atvēlētais goAML sistēmas vienota ziņošanas kanāla pielāgošanas termiņš. | FID |  | 31.10.2020. |
| **Izpilde**  Izstrādāts risinājums jeb koncepcija ziņošanas par aizdomīgiem darījumiem kārtības vienkāršošanai, tai skaitā paredzot paralēlās aizdomīgo darījumu ziņošanas sistēmas izbeigšanu un informācijas par aizdomīgiem darījumiem paziņošanu FID un VID vienā kanālā, un jauns MK noteikumu projekts par ziņojumiem par aizdomīgiem darījumiem un sliekšņa deklarācijām iesniegts FM. MK noteikumu projekts „Noteikumi par aizdomīgu darījumu ziņojumu un sliekšņa deklarācijas iesniegšanas kārtību un saturu” 14.07.2021. iesniegts izskatīšanai MK sēdē.  FID tīmekļvietnē 31.10.2020. tika publicēta sākotnējā sistēmas strukturālās shēmas versija un XML shēmas apraksts. | | | | | | | |
| 4.12. | Pārskatīt gadījumus un kārtību, kādā kredītiestādes sniedz neizpaužamās ziņas tiesībaizsardzības iestādēm (Kredītiestāžu likuma 63.pants), tostarp, paredzot kredītiestādes tiesības pašai izpaust šīs ziņas samērīgā apjomā finanšu stabilitātes nodrošināšanai, atbildot uz publiskā telpā esošiem pārmetumiem, kā arī precizēt kredītiestāžu darbinieku kriminālatbildības tvērumu par informācijas sniegšanu valstij (piemēram, ja informācija sniegta plašāk nekā formāli pieprasīts). |  | Kredītiestādēm pašām dota iespēja atbildēt uz nepatiesām ziņām, līdz ar to stiprināt finanšu stabilitāti. Kriminālatbildības tvēruma kredītiestāžu darbiniekiem pārskatīšanas rezultātā valsts iegūst pilnīgāku informāciju, kā arī informācijas apmaiņa notiek raitāk. Kopumā uzlabota informācijas apmaiņa gan starp kredītiestādēm un valsti, gan starp kredītiestādēm un sabiedrību. | Sagatavoti un MK iesniegti normatīvo aktu grozījumi. | FM | FKTK, LFNA | 31.12.2020. |
| **Izpilde**  Ar grozījumiem Kredītiestāžu likumā, kas pieņemti Saeimā 2021. gada 29. aprīlī un stājušies spēkā 19. maijā, Kredītiestāžu likuma 62. pants tika papildināts ar 11. un 12. daļu, paredzot gadījumus, kad kredītiestādes klients publiski izplatījis ziņas par savu sadarbību ar kredītiestādi, kas neatbilst kredītiestādes rīcībā esošajai informācijai, vai žurnālistiskās darbības ietvaros informāciju par kredītiestādes sadarbību ar klientu publiski izplatījis Latvijā vai citā valstī reģistrētā masu informācijas līdzeklī, kredītiestāde ir tiesīga publiski atklāt tās rīcībā esošās neizpaužamās ziņas par attiecīgo personu, sniedzot skaidrojošu atbildi saistībā ar izplatītajām ziņām vai informāciju izvēlētā formā. | | | | | | | |

|  |  |  |  |  |  |  |  |
| --- | --- | --- | --- | --- | --- | --- | --- |
| **Rīcības virziens** | | **JURIDISKĀS PERSONAS UN VEIDOJUMI** | | | | | |
| **Sasniedzamais mērķis** | | **Novērsta iespēja juridiskām personām un veidojumiem ļaunprātīgi izmantot NILLTPF, un informācija par to PLG bez šķēršļiem ir pieejama kompetentajām iestādēm.** | | | | | |
| Nr. P.k. | **Pasākums** | **Pamatojums** | **Darbības rezultāts** | **Rezultatīvais rādītājs** | **Atbildīgā institūcija** | **Līdz-**  **atbildīgās institūcijas** | **Izpildes termiņš** |
| 5.2. | Nodrošināt vienotu pieeju rīcībai gadījumos, kuros UR vestajos reģistros, iespējams, iesniegta nepatiesa informācija par PLG. |  | Izveidota vienota pieeja visos sektoros rīcībai gadījumos, ja konstatēts, ka UR iesniegtā informācija par PLG, iespējams, ir nepatiesa. | Ievērojot izstrādāto metodiku ziņošanai UR par gadījumiem, kad likuma subjekti, UKI konstatējušas, ka noskaidrotā informācija par PLG neatbilst UR vestajos reģistros reģistrētajai informācijai, izstrādātas vai papildinātas jau esošās vadlīnijas rīcībai gadījumos, kuros konstatēts, ka noskaidrotā informācija par PLG neatbilst UR vestajos reģistros reģistrētajai informācijai. | FKTK, VID, LZNP, LZAP, LZRA, PTAC, LB, LSMPAA, MKD | TM (UR) | 01.10.2020. |
| **Izpilde**  Sadarbībā ar UKI izstrādātas vadlīnijas (aktualizēta versija apstiprināta UR 19.11.2020., pieejama UR tīmekļa vietnē), kuras nosaka vienotu pieeju visu likuma subjektu, kā arī UKI rīcībai gadījumos, ja konstatēts, ka UR vestajos reģistros reģistrētā informācija par PLG, iespējams, ir nepatiesa. Sākot ar 2020. gada 1. jūliju likuma subjekti, kā arī UKI ziņo UR, ja to konstatētā informācija nesakrīt ar UR reģistros reģistrēto par tā klienta PLG. Pēc minētā ziņojuma saņemšanas tiek reģistrēts brīdinājums par, iespējami, nepatiesi sniegtu informāciju UR par PLG. Brīdinājums pieejams likuma subjektiem, to UKI, ka arī TAI. Tāpat šī informācija tiek nodota TAI. Kopumā izveidojusies veiksmīga sadarbība starp UR un likuma subjektiem. | | | | | | | |
| 5.3. | Nodrošināt NVO sektora lielāku caurskatāmību, vienlaikus radot iespēju korekti monitorēt sektora NILLTPF riskus. | Juridisko personu un NVO risku novērtējums;  MONEYVAL 8. rekomendācija. | Pilnveidots normatīvais regulējums, mazinot juridisko personu/NVO risku novērtējumā identificētos NILLTPF un sankciju neizpildes riskus, nolūkā nodrošināt NVO sektora efektīvu uzraudzību, sekmējot to lielāku caurskatāmību, vienlaikus radot iespēju korekti monitorēt sektora NILLTPF riskus. Tai skaitā papildināts gada pārskatu saturs, nodrošinot ziedojumu un dāvinājumu skaidras un bezskaidras naudas nodalīšanu un uzlabotas NVO darbības jomu atklāšanas prasības. | 1. Sagatavots un noteiktajā kārtībā FSAP iesniegts ziņojums, ietverot priekšlikumus pasākumiem attiecībā uz juridisko personu/NVO risku novērtējumā identificēto NILLTPF un sankciju neizpildes risku mazināšanu NVO sektorā. | TM | FM, KM, VID, FID | 01.11.2020. |
| 2. Ievērojot 1. rezultatīvā rādītāja ietvaros izstrādātajā ziņojumā secināto, sagatavots un noteiktajā kārtībā FSAP iesniegts ziņojums, ietverot priekšlikumus pasākumiem attiecībā uz NILLTPF un sankciju neizpildes risku mazināšanu sabiedrisko labuma organizāciju sektorā. | FM | TM, VID, FID | 01.01.2021. |
| **Izpilde**  TM iesniegusi FSAP ziņojumu ar priekšlikumiem pasākumiem attiecībā uz NVO terorisma finansēšanas un NILL novēršanu un mazināšanu NVO sektorā. Ziņojumā ir integrēti arī FM vadībā izstrādātie priekšlikumi pasākumiem attiecībā uz NILLTPF un sankciju neizpildes risku mazināšanu sabiedrisko labuma organizāciju sektorā. 2021. gadā FSAP ir apstiprinājusi minēto ziņojumu un uzdevusi TM un FM uzsākt ziņojumā noteikto uzdevumu izpildi noteiktajos termiņos. | | | | | | | |
| 5.8. | Ieviest sadarbības mehānismu starp UR un UKI, lai nodrošinātu atbilstošu un efektīvu pašu NILLTPFN likuma subjektu PLG noskaidrošanu un atklāšanu UR vestajos reģistros. | Juridisko personu un NVO risku novērtējums;  FATF labās prakses vadlīnijas juridisko personu PLG atklāšanā. | Nodrošināta atbilstoša un efektīva NILLTPFN likuma subjektu PLG noskaidrošana un atklāšana. | Izstrādāta kārtība kādā UR un UKI rīkojas, lai, savstarpēji apmainoties ar informāciju, nodrošinātu, ka UR tiek atbilstoši reģistrēta informācija par NILLTPFN likuma subjektu PLG. Gadījumi, kuros informācijas apmaiņa nepieciešama, nosakāmi ievērojot uz risku novērtējumu balstītu pieeju, un mehānisms ieviešams UR informācijas sistēmā vienlaikus ar 5.5. pasākuma izpildi. Ja nepieciešams, sagatavojami priekšlikumi grozījumiem normatīvajos aktos. | TM (UR) | FKTK, VID, LZNP, LZAP, LZRA, PTAC, LB, LSMPAA, MKD | 31.12.2020. un UR 5.5. pasākuma ietvaros |
| **Izpilde**  VID noslēgts līgums par informācijas apmaiņu ar UR. No 2020. gada 1. jūlija UKI, likuma subjektiem un to deleģētām personām pieejama UR ziņošanas tīmekļa vietne. | | | | | | | |
| 5.9. | Izveidot procesu un noteikt procedūras metodoloģijā, lai izmeklēšanas iestādes efektīvi un atbilstoši normatīvajos aktos noteiktajām iespējām iegūtu informāciju par juridiskajām personām un to patiesajiem labuma guvējiem. | Juridisko personu un NVO risku novērtējums;  FATF labās prakses vadlīnijas juridisko personu patieso labuma guvēju atklāšanā. | Nodrošināts, ka izmeklēšanas iestādes ir pietiekami informētas un efektīvi iegūst juridisko personu pamatinformāciju un informāciju par to PLG. | 1. Izstrādāta metodoloģija, kurā izskaidrots process un procedūras, kā izmeklēšanas iestādēm efektīvi un atbilstoši normatīvajos aktos noteiktajām iespējām iegūt informāciju par juridiskajām personām un to PLG. | IeM | TM | 31.12.2020. |
| **Izpilde**  Eiropas Sociālā fonda projekta “Valsts pārvaldes cilvēkresursu profesionālā pilnveide korupcijas novēršanas un ēnu ekonomikas mazināšanas jomā” ietvaros VAS sadarbībā ar VP 21.10.2020. organizēja specializēto mācību semināru “Krimināllikuma 195.1 pantā paredzētā noziedzīgā nodarījuma novēršana un apkarošana”. Seminārā uzstājās vairāku institūciju, t.sk. LFNA, FID, UR, VP, VID un prokuratūras pārstāvji. Diskusijās tika pausti TAI izmeklētāju viedokļi un sniegti ieteikumi.  Ņemot vērā kriminālprocesu skaita pieaugumu un apstākli, ka izmeklētājiem trūkst pieredzes šāda rakstura kriminālprocesu izmeklēšanā, VP izstrādājusi skaidrojošo materiālu par Krimināllikuma 195.1 pantā paredzētā noziedzīgā nodarījuma izmeklēšanu, kas tika izplatīts izmantošanai VP kriminālpolicijas struktūrvienībām. Minētais skaidrojošais materiāls satur informāciju arī par iespējām iegūt ziņas par juridiskajām personām un to PLG. Šo materiālu VP sadarbībā ar prokuratūru pastāvīgi aktualizē un pilnveido. | | | | | | | |

|  |  |  |  |  |  |  |  |
| --- | --- | --- | --- | --- | --- | --- | --- |
| **Rīcības virziens** | | **NOZIEDZĪGI IEGŪTU LIDZEKĻU LEGALIZĀCIJAS IZMEKLĒŠANA UN KRIMINĀLVAJĀŠANA** | | | | | |
| **Sasniedzamais mērķis** | | **NILL noziedzīgie nodarījumi un darbības tiek izmeklēti, vainīgie tiek saukti pie atbildības, un tiem piemēro efektīvas, samērīgas un atturošas sankcijas.** | | | | | |
| **Nr. P.k.** | **Pasākums** | **Pamatojums** | **Darbības rezultāts** | **Rezultatīvais rādītājs** | **Atbildīgā institūcija** | **Līdz-**  **atbildīgās institūcijas** | **Izpildes termiņš** |
| 7.1. | Ieviest vienotu pieeju paralēlajām finanšu izmeklēšanām, veicot predikatīvā noziedzīgā nodarījuma izmeklēšanu. | MONEYVAL 7.1. rekomendācija. | Veiktas sistemātiskas paralēlās finanšu izmeklēšanas. | 1. Visās izmeklēšanas iestādēs ieviesta paralēlās finanšu izmeklēšanas veikšanas sistēma. | VP, IDB, VID, KNAB, VRS, MP, VDD, IeVP |  | 01.08.2020. |
|  |  |  |  | 2. Izstrādāts metodiskais materiāls par paralēlo finanšu izmeklēšanu veikšanu izmeklēšanas iestādē. | ĢP | VP, IDB, VID, KNAB, VRS, MP, VDD, IeVP | 31.03.2021. |
| **Izpilde**  Katrā izmeklēšanas iestādē ir ieviesta paralēlo finanšu izmeklēšanu veikšanas sistēma.  VP paralēlās finanšu izmeklēšanas veikšanas sistēma ir ieviesta 2019. gada februārī ar VP vadības uzdevumu par izmeklēšanas prioritāti un noziedzīgi iegūtu līdzekļu atguvi.  KNAB ir ieviesta paralēlās finanšu izmeklēšanas veikšanas sistēma un paralēlā finanšu izmeklēšana tiek veikta katrā pirmstiesas izmeklēšanas procesā. Tāpat KNAB 2020. gada jūnijāizdevis rīkojumu par ārvalstu amatpersonu kukuļošanas izmeklēšanas un noziedzīgi iegūtu līdzekļu legalizācijas izmeklēšanas prioritizēšanu, ar kuru attiecīgajām amatpersonām, apkopojot informāciju par ar ārvalstu amatpersonu kukuļošanu saistīto kriminālprocesu virzību un kriminālvajāšanā nodotajiem kriminālprocesiem, uzdots pienākums iekļaut, tostarp, informāciju par paralēlās finanšu izmeklēšanas gaitu.  IDB 2020. gada jūlijā apstiprinājis Iekšējās drošības biroja vadlīnijas, veicot paralēlo finanšu izmeklēšanu, kas nosaka paralēlās finanšu izmeklēšanas veikšanas kārtību IDB, izmeklējot predikatīvo noziedzīgo nodarījumu.  VRS 2019. gada oktobrī izdevusi rīkojumu, kurā tika noteikts, ka izmeklēšanā pirmstiesas procesā un operatīvās darbības procesā par VRS apkarošanai piekritīgajiem noziedzīgajiem nodarījumiem NILL apkarošana un noziedzīgi iegūtu līdzekļu atguve ir VRS prioritārs darbības virziens. Rīkojumā noteikts, ka noziedzīga nodarījuma, kas vērsts uz materiāla labuma tiešu vai netiešu gūšanu atklāšanā, novēršanā un izmeklēšanā operatīvās darbības procesā un kriminālprocesā ir jāveic paralēlā finanšu izmeklēšana noziedzīgi iegūtas mantas vai citas mantas, kura var kļūt par konfiskācijas priekšmetu, identificēšanai un konfiscēšanai, kā arī noziedzīgo darbību pierādīšanai nepieciešamo ziņu iegūšanu. Tādējādi VRS tika ieviesta vienota paralēlās finanšu izmeklēšanas veikšanas kārtība.  VDD izmeklētāji gadījumos, kad ir konstatētas pazīmes, kas liecina par iespējamu NILL, un kriminālprocesos, kas saistīti ar finanšu līdzekļu apgrozību, veic visas nepieciešamās izmeklēšanas darbības, lai šīs ziņas pārbaudītu, pierādītu un nostiprinātu Kriminālprocesa likuma noteiktajā kārtībā. Paralēlās izmeklēšanas veikšanas lietderība tiek izvērtēta katrā lietā, kas nonāk VDD lietvedībā.  MP uzsāktajos kriminālprocesos tiek veikta paralēlā finanšu izmeklēšana, un atbilstoši izstrādātajām vadlīnijām NILL lietās ieviesta vienota pieeja šādu noziedzīgo nodarījumu konstatēšanai, izmeklēšanai, kā arī rīcībai ar NILL rezultātā iegūto mantu.  VID Nodokļu un muitas policijas pārvalde 2019. gada janvārī ar rezolūciju uzdevusi gan operatīvo darbību, gan kriminālprocesu ietvaros veikt pasākumus noziedzīgi iegūtas mantas atrašanai un identificēšanai ne tikai Latvijas Republikā, bet arī ārvalstīs, veikt pasākumus, lai nodrošinātu aresta uzlikšanu iespējamai noziedzīgi iegūtai mantai, t.sk. ārvalstīs, kā arī veikt pasākumus procesa par noziedzīgi iegūtas mantas izdalīšanu un nodošanu tiesai, ņemot vērā, ka par noziedzīgi iegūtu mantu var atzīt mantu, ja personas īpašumā vai valdījumā tā tieši vai netieši nonākusi noziedzīga nodarījuma rezultātā, kā arī mantu, kas pieder Kriminālprocesa likuma 356. panta otrajā daļā norādītajām personām un tās nespēj pierādīt šīs mantas likumīgo izcelsmi.  ĢP vadībā līdz 2021. gada rudens sesijai pabeigta metodiskā materiāla par paralēlo finanšu izmeklēšanu veikšanu izmeklēšanas iestādē izstrāde. | | | | | | | |
| 7.2. | Nosakot NILL apkarošanu kā prioritāti, stiprināt izmeklēšanas iestāžu, prokuratūras un tiesu iestāžu darba resursu kapacitāti un spēju pilnvērtīgi apstrādāt, izmeklēt un iztiesāt potenciāli pieaugušo pārbaudāmās informācijas apjomu un kriminālprocesu skaitu NILL jomā. | MONEYVAL 7.1. un 7.2. rekomendācija. | Stiprināta izmeklēšanas, kriminālvajāšanas un iztiesāšanas kapacitāte NILL lietās. | 1. Piešķirts finansējums jaunu amata vietu izveidei VP Galvenās kriminālpolicijas pārvaldes Ekonomisko noziegumu apkarošanas pārvaldē un Kriminālizlūkošanas vadības pārvaldē. | VP |  | 31.12.2021. |
|  |  |  |  | 2. Piešķirts finansējums jaunai štata vietai tiesā - zinātniskais asistents/konsultants. | TM | TA | 31.12.2021. |
|  |  |  |  | 3. Piešķirts finansējums jaunu amata vietu izveidei prokuratūrā. | ĢP |  | 31.12.2021. |
| **Izpilde**  Piešķirts finansējums jaunu amata vietu izveidei VP Galvenās kriminālpolicijas pārvaldes Ekonomisko noziegumu apkarošanas pārvaldē un Kriminālizlūkošanas vadības pārvaldē, jaunai amata vietai tiesā, jaunu amata vietu izveidei prokuratūrā. | | | | | | | |

|  |  |  |  |  |  |  |  |
| --- | --- | --- | --- | --- | --- | --- | --- |
| **Rīcības virziens** | | **TERORISMA FINANSĒŠANAS PREVENTĪVIE PASĀKUMI UN FINANŠU SANKCIJAS** | | | | | |
| **Sasniedzamais mērķis** | | **Teroristiem, teroristu organizācijām un terorisma finansētājiem ir novērsta iespēja piesaistīt, pārvietot un izmantot līdzekļus un ļaunprātīgi izmantot bezpeļņas organizāciju sektoru.** | | | | | |
| **Nr. P.k.** | **Pasākums** | **Pamatojums** | **Darbības rezultāts** | **Rezultatīvais rādītājs** | **Atbildīgā institūcija** | **Līdz-**  **atbildīgās institūcijas** | **Izpildes termiņš** |
| 10.2. | Paaugstināt sabiedrības un likuma subjektu izpratni par terorisma un proliferācijas finansēšanas draudiem un iesaistes šādos darījumos sekām. |  | Paaugstināta plašākas sabiedrības informētība par terorisma un proliferācijas finansēšanas draudiem un veicināta pastarpināta iesaiste to novēršanā.  Paaugstināta likuma subjektu informētība par terorisma un proliferācijas finansēšanas draudiem. | 1. Izstrādāts publisks informatīvs e-buklets ar vispārīgu, sabiedrībai saprotamu informāciju par terorismu un terorisma finansēšanu. | FID | VDD | 01.07.2020. |
| **Izpilde**  Informatīvais e-buklets ir izstrādāts un pieejams FID tīmekļa vietnē, kā arī izvietots FID sociālo tīklu kontos. | | | | | | | |
| 10.6. | UNESCO 1970. gada konvencijas par kultūras priekšmetu nelikumīgas ievešanas, izvešanas un īpašumtiesību maiņas aizliegšanu un novēršanu 50-gadei un UNIDROIT konvencijas 25-gadei veltīta starptautiska konference. |  | Veicināta starptautiskā sadarbība un izpratne ar valstīm, kurām ir dažāds pieredzes līmenis NILLTPF un sankciju neizpildes novēršanas jomā, pieaicinot starptautiski atzītus ekspertus un pārstāvjus no UNESCO 1970. gada konvencijas dalībvalstīm. | 1. Noorganizēta starptautiska konference kultūras mantojuma nelikumīgas aprites novēršanas jomā, kas ir veicinājusi pieredzes apmaiņu un sadarbību starp UNESCO 1970. gada konvencijas dalībvalstīm, nostiprinot tiešāku savstarpējo tīkla izveidošanu. | NKMP | KM | 31.12.2020. |
| **Izpilde**  Noorganizēta starptautiska konference kultūras mantojuma nelikumīgas aprites novēršanas jomā, kas ir veicinājusi pieredzes apmaiņu un sadarbību starp UNESCO 1970. gada konvencijas dalībvalstīm, nostiprinot tiešāku savstarpējo tīkla izveidošanu. | | | | | | | |
| 10.12. | Izstrādāt un ieviest kritērijus kredītiestāžu sankciju risku vērtēšanai. |  | Ieviesti vienoti kritēriji kredītiestāžu riska vērtēšanai sankciju atbilstības jomā. | Izstrādāti un ieviesti kritēriji. | FKTK |  | 31.12.2020. |
| **Izpilde**  FKTK 2020. gadā ir izstrādājusi un uzsākusi pielietot jaunu klātienes pārbaužu metodoloģiju NILLTPFN un sankciju riska pārvaldības jomā, kas aptver 10 galvenos iekšējās kontroles sistēmas elementus, tai skaitā ietver arī sankciju riska novērtējuma izvērtējumu un sankciju skrīniga efektivitātes izvērtējumu. | | | | | | | |
| 10.13. | Pilnveidot kārtību, kas paredz sankciju riska ņemšanu vērā, nosakot kredītiestādes riska klasifikāciju. |  | Nodrošināta sankciju riska ietekme kredītiestādes riska klasifikācijā. | Pilnveidota kredītiestāžu risku klasifikācija. | FKTK |  | 31.12.2020. |
| **Izpilde**  FKTK 2020. gadā ir aktualizējusi banku risku klasifikāciju, kur tiek ņemta vērā arī iestādes ģeogrāfiskā riska ekspozīcija un iekšējās kontroles sistēmas kvalitāte sankciju jomā. | | | | | | | |
| 10.14. | Pilnveidot sankciju atbilstības uzraudzības pasākumu plānošanas un izpildes kārtību, pamatojoties uz sankciju riska vērtējumu. |  | Attīstīta ar risku pamatota uzraudzības pasākumu plānošanas un izpildes kārtība. | Veikti grozījumi uzraudzības pasākumu plānošanas un izpildes kārtību reglamentējošos dokumentos. | FKTK |  | 31.12.2020. |
| **Izpilde**  Atbilstoši iestādes riska klasifikācijai tiek plānotas pārbaudes un pārbaudē īpaša uzmanība pievēršama riska jomām, tai skaitā sankciju atbilstības pārbaudēm. 2021. gada pirmajā ceturksnī apstiprināta procedūra, kas nosaka kārtību, kādā tiek sagatavota un veikta bankas pilnā pārbaude NILLTPFN un starptautisko un nacionālo sankciju riska pārvaldības jomā klātienē, nodrošinot efektīvu, uz risku izvērtējumu balstītu, bankas atbilstības pārbaudi Eiropas Savienības un Latvijas Republikas normatīvo aktu prasībām NILLTPFN un starptautisko un nacionālo sankciju riska pārvaldības jomā. | | | | | | | |

## 

Iekšlietu ministre M. Golubeva